OzLabs/hebrew-wiki-articles huggingface dataset:
נאור יחיא

נאור יחיא (נולד ב-18 ביולי 1989) הוא דובר ויועץ תקשורת, המכהן כדובר נשיא מדינת ישראל, יצחק הרצוג מאז כניסתו לתפקיד ביולי 2021. קודם לכן, כיהן כדוברו הפוליטי של ראש הממשלה בנימין נתניהו.

== ביוגרפיה ==
נולד וגדל ביקנעם עלית. הוא שירת בצה"ל בין השנים 2007–2017. החל משנת 2009 שירת בחטיבת דובר צה"ל במגוון תפקידים פיקודיים ומקצועיים, כולל ראש מדור תקשורת מקומית ורדיו. בתפקידו האחרון, שימש כראש מדור טלוויזיה והפקות ולאחריו השתחרר מצה״ל בדרגת רב-סרן בתום עשר שנות שירות.

בשנת 2017, לאחר שחרורו מצה״ל, שימש כדובר שר הבינוי והשיכון ובהמשך כדובר שר העלייה והקליטה, יואב גלנט. בראשית 2019 ניהל את קמפיין הפריימריז של ח״כ גלנט ממפלגת ׳כולנו׳ למפלגת הליכוד, בסיומו הגיע למקום 7 ברשימת הליכוד לכנסת.

במאי 2019, לאחר סבב בחירות א׳, מונה לדוברו הפוליטי של ראש הממשלה בנימין נתניהו וכדובר מפלגת הליכוד. תפקיד אותו מילא במהלך שלוש מערכות הבחירות ובתקופת משבר הקורונה. בתקופה זו עבד בצמוד לראש הממשלה נתניהו וניהל את מערך התקשורת בקמפיינים של מפלגת הליכוד. כחלק מתפקידו היה אמון על הופעות השרים וחברי הכנסת של המפלגה בתקשורת, כתיבת המסרים והאסטרטגיה הדוברותית של נתניהו ומפלגת הליכוד.

בחודש יוני 2021, עם בחירתו של יצחק הרצוג לנשיא המדינה, מונה לדובר נשיא המדינה וראש מערך התקשורת והדוברות של בית הנשיא. עם מינויו התעוררה סערה ציבורית ותקשורתית ונמתחה ביקורת על המינוי מצד גורמים שונים.<ref></ref> עמותת "חוזה חדש" (קריים מיניסטר) ארגנה הפגנות מול ביתו של יצחק הרצוג בדרישה לעצור את המינוי ואף עתרה לבג"ץ במטרה לעכב את המינוי עד שתתקיים בדיקה שתבחן האם הוא עומד בקריטריונים. טענת העמותה הייתה כי בתפקידו כדובר ראש הממשלה ודובר הליכוד "היה הנ"ל אחראי לחלק מהקמפיינים המסיתים והארסיים ביותר שיצאו מצדו של ראש הממשלה היוצא נתניהו ותנועת הליכוד כנגד מתנגדיו הפוליטיים ותרם תרומה משמעותית לשיח הרעיל והאלים שהתנהל בישראל בשנתיים האחרונות".<ref></ref> העתירה נדחתה על הסף ויחיא נכנס לתפקידו.

== השכלה וחיים אישיים ==
בעל תואר ראשון מאוניברסיטת בר-אילן במדעי המדינה. מתגורר בגבעתיים.

== קישורים חיצוניים ==

* 
* [https://batyam.mynet.co.il/local_news/article/rkookratd מנתניהו להרצוג: מי אתה נאור יחיא? הסיפור המלא]
* 
* 
* 

== הערות שוליים ==

קטגוריה:דוברים ישראלים
קטגוריה:בוגרי אוניברסיטת בר-אילן
קטגוריה:חיילי דובר צה"ל
קטגוריה:ישראלים שנולדו ב-1989
ואיאדוליד (כדורסל)

ריאל ואיאדוליד כדורסל (בספרדית: Real Valladolid Baloncesto) הוא מועדון כדורסל ספרדי מ, קסטיליה ולאון, המשחק בליגת ה-LEB Oro, הליגה השנייה במבנה ליגות הכדורסל בספרד.

== היסטוריה ==
מוועדון הכדורסל העירוני ואיאדוליד נוסד ביוני 2015 על ידי כדורסלן העבר האמריקאי-ספרדי מייק הנסן במטרה להחליף את המועדון הראשי של העיר, שפורק בסוף עונת 2014/15.

בעונתה הראשונה, ב-LEB Plata (הליגה השלישית), סיימה הקבוצה מתחת לקו האדום עם תשעה ניצחונות בלבד ב-26 משחקים אך נשארה בליגה בשל מקומות פנויים.

בעונה הבאה עלתה ואיאדוליד ל-LEB Oro לאחר שזכתה בפלייאוף העלייה.

בשנת 2020 הקבוצה הוליכה את הליגה השנייה כשהעונה הופסקה עקב מגפת הקורונה בספרד והייתה אמורה לעלות לליגת העל, אך לא עמדה בדרישות להצטרפות לליגה ונשארה בליגת המשנה.

ב-28 ביולי 2020 סיכם המועדון על שיתוף פעולה עם קבוצת הכדורגל של העיר ריאל ואיאדוליד והחלה להשתמש בשמו, צבעיו וסמלו.

== עונה אחר עונה ==
{| class=wikitable
!עונה
!רמה
!ליגה
!מקום
!מאזן
!colspan=2|גביע
|-
|2015/16
|3
|LEB Plata
|bgcolor=#fbb|13
|9–17
|-
|2016/17
|3
|LEB Plata
|bgcolor=#bfb|2
|26–18
|-
|2017/18
|2
||LEB Oro
|9
|15–22
|-
|2018/19
|2
|LEB Oro
|7
|22–17
|-
|2019/20
|2
|LEB Oro
|bgcolor=#bfb|1
|18–6
|גביע הנסיכה
|bgcolor=silver|סגנות
|-
|2020/21
|2
|LEB Oro
|9
|13–13
|-
|2021/22
|2
|LEB Oro
|9
|19–19
|-
|2022/23
|2
|LEB Oro
|4
|25–14
|}

== תארים והישגים ==
;הליגה השנייה
*זכייה (1): 2020

== קישורים חיצוניים ==

== הערות שוליים ==

קטגוריה:ואיאדוליד: ספורט
קטגוריה:ריאל ואיאדוליד
קטגוריה:ספרד: כדורסל
קטגוריה:קבוצות כדורסל ספרדיות
בקר נבוס

בקר נבוס (באנגלית "Becker's Nevus") היא הפרעת עור שפירה המופיעה בעיקר בגברים.<ref name="Andrews"></ref> הנבוס יכול להיות להופיע בלידה, אך לעיתים קרובות יותר מופיע בסביבות גיל ההתבגרות.<ref></ref> בדרך כלל הוא מופיע לראשונה כפיגמנטציה לא סדירה (מלנוזה או היפרפיגמנטציה) על פלג הגוף העליון או הזרוע העליונה (אם כי אזורים אחרים בגוף גם יכולים להיות מושפעים), וגדל בהדרגה באופן לא סדיר, הופך מעובה ולעיתים שעיר (היפרטריקוזיס). הנבוס נובע מצמיחת יתר של האפידרמיס, תאי פיגמנט (מלנוציטים) וזקיקי שיער.<ref>Ngan, Vanessa. http://www.dermnetnz.org/lesions/beckers-naevus.html</ref> צורה זו של נבוס תועדה לראשונה בשנת 1948 על ידי רופא העור האמריקאי סמואל וויליאם בקר (1894–1964).

== מידע קליני ==
הידע והתיעוד הרפואי של הפרעה זו הוא דל, ככל הנראה בשל שילוב של גורמים הכוללים גילוי עדכני, שכיחות נמוכה והאופי שבעיקרו אסתטי. לפיכך הפתופיזיולוגיה של הנבוס של בקר נותרה לא ברורה. למרות שהיא נחשבת בדרך כלל להפרעה נרכשת ולא מולדת, קיים לפחות דו"ח של מקרה אחד המתעד בקר נבוס עם קשר גנטי: ילד בן 16 חודשים עם נגע היפרפיגמנטציה בכתף ימין, ולאביו נגע זהה.<ref></ref>

== שכיחות ==
המחקר הנרחב ביותר עד כה, סקר משנת 1981 בקרב כמעט 20,000 גברים צרפתים בני 17 עד 26,<ref></ref> שימש להפריך הרבה אמונות מקובלות לגבי ההפרעה. במחקר הצרפתי, 100 נבדקים נמצאו עם בקר נבוס, שחשפו שכיחות של 0.52%. הנבוס הופיע במחצית מהנבדקים לפני גיל 10, ובין הגילאים 10 ל-20 בשאר. ברבע מהמקרים חשיפה לשמש תרמה להופעת הנבוס, מספר נמוך מצפי החוקרים. כמו כן, החוקרים הופתעו מהשכיחות הנמוכה (32%) של הנבוס מעל הפטמות, מכיוון שהאמינו שאזור החזה העליון והכתף הם המקומות העיקריים להופעתו. הפיגמנטציה הייתה בצבע חום בהיר ב-75% מהמקרים, והגודל הממוצע של הנבוס היה 125cm<sup>2</sup>.

== ממאירות ==
דו"ח משנת 1991 תיעד מקרים של תשעה מטופלים עם בקר נבוס ומלנומה ממאירה.<ref name="pmid2050238"></ref> מתוך תשע המלנומות, חמש היו באותו אזור של הנבוס, כאשר רק אחת בתוך הנבוס עצמו. מכיוון שזו הייתה ככל הנראה ההתרחשות המשותפת אשר מתועדת לראשונה של שתי המחלות, עד כה אין עדות לשיעורי ממאירות גבוהים יותר בבקר נבוס לעומת עור רגיל. עם זאת, כמו בכל הפרעת עור חריגה, יש לעקוב אחר הנבוס באופן קבוע ולהביא לידיעת הרופא כל שינוי פתאומי במראה.

== טיפול ==
כיוון שהנבוס נחשב להפרעת עור שפירה, טיפול אינו הכרחי בדרך כלל, מלבד למטרות קוסמטיות. גילוח או גזירה יכולים להיות יעילים בהסרת שיער לא רצוי, בעוד שאלקטרולוגיה או הסרת שיער בלייזר עשויים להציע פתרון לטווח ארוך יותר. סוגים שונים של טיפולי לייזר עשויים להיות יעילים גם בהעלמת או הפחתה של ההיפרפיגמנטציה, אם כי נראה שהתוצאות של טיפולי לייזר הן להפחתת שיער והן להפחתת פיגמנטים משתנות מאוד מאדם לאדם.

==קישורים חיצוניים==

== הערות שוליים ==

קטגוריה:מחלות עור והרקמה התת-עורית
חטא גיחזי

חטא גיחזי הוא אירוע מקראי המתואר ב. חטאו של גיחזי, עבדו של אלישע הנביא היה שרדף אחר נעמן שר צבא ארם על מנת לקבל ממנו כסף, לאחר שנעמן התרפא על ידי אלישע.

== רקע ==
נעמן, שר צבאו של מלך ארם הצטרע. באחת מפשיטות צבא ארם על מלכות ישראל שבה צבא ארם ילדה קטנה, והיא שירתה את אשת נעמן. אותה ילדה אומרת לאשת נעמן כי בישראל ישנו הנביא אלישע שוודאי יוכל לעזור עם הצרעת. מלך ארם שולח מנחה לפני מלך ישראל (כנראה יהורם בן אחאב), ושולח שירפא את נעמן מצרעתו. מלך ישראל, שאינו מאמין בנביא, בטוח שמלך ארם בא להילחם איתו ולכן מתאבל וקורע את בגדיו. אלישע שולח מסר אל מלך ישראל כי הוא יכול לרפא את נעמן, ובכך ידע מלך ישראל שיש שהנביא הוא אמיתי. נעמן מגיע לפני אלישע וזה מוסר לו שילך לטבול בנהר הירדן 7 פעמים והצרעת תתרפא. נעמן כועס מאוד, אבל עבדיו מסבירים לו שלא יזיק לנסות את דברי אלישע. נעמן הולך לטבול בירדן כדברי אלישע, וצרעתו מתרפאת. נעמן חוזר לאלישע הנביא ורוצה לתת לתת לו מנחה<ref> בפסוק מתואר שנעמן רוצה לתת ברכה, אך הרד"ק מפרש שמדובר במנחה- מתנה.</ref>, אך אלישע מסרב לזאת גם לאחר הפצרותיו של נעמן. נעמן מקבל על עצמו להאמין באלוהים ולוקח אדמה מארץ ישראל כדי להקריב עליה קורבנות בארץ ארם. נעמן מציין גם כן שיאלץ להשתחוות בבית רימון, שם נמצאת העבודה זרה של ארם, ויצטרך לעזור למלך ארם להשתחוות. אלישע מתרצה לדבריו של נעמן<ref> כך מפרש הרלב"ג</ref> והוא פונה לחזור לארם.

== החטא ==
לאחר שנעמן עוזב את בית אלישע, גיחזי רודף אחרי נעמן. נעמן שואל את גיחזי האם קרה משהו וגיחזי עונה שלא קרה דבר, אך אלישע שלח אותו להגיד שישנם שני בני הנביאים הזקוקים לכסף ומבקש מנעמן שייתן להם צדקה<ref> המלבי"ם מסביר שגיחזי היה צריך "סיפור כיסוי" כי הרי הנביא אמר שלא ייקח כסף. ולכן אמר גיחזי שמדובר בצרכי צדקה.</ref>, ככר כסף ושתי חליפות. נעמן מתלהב מכך שיכול לתת משהו לנביא, ונותן שתי ככרות כסף ושתי חליפות. כשחוזר גיחזי אל אלישע, אלישע שואל אותו לאן הלך והוא מצדו מגיב כי לא הלך לשום מקום. אלישע מסביר לגיחזי כי היה ראה שנעמן הסתובב לקראתו ולכן מודיע לגיחזי כי ייענש על חטאו.

== העונש ==
לאחר חטאו של גיחזי הוא נענש בכך שצרעת נעמן עוברת אליו. כדברי הכתוב:

ב הגמרא מסבירה שגיחזי תכנן לקנות בכסף את הדברים המפורטים בפסוק וזה הפירוט האמור בפסוק. בנוסף, הגמרא מסבירה כי ארבעת המצורעים האמורים לאחר מכן בזמן המלחמה בין ישראל לארם.

לדעת רבי יוחנן בגמרא, אלו גיחזי ושלושת בניו. והכתוב בפסוק "ובזרעך עד עולם", הכוונה לילדים שקיימים לו כעת, שיהיו מצורעים לעולם.

== ראו גם ==
* גיחזי
* נעמן (דמות מקראית)
* אלישע

== הערות שוליים ==

קטגוריה:נסי אלישע
קטגוריה:חטאים במקרא
יוביק (עיר)

יוביק (בנורווגית: Gjøvik) היא עיר במחוז ינלנה שבנורווגיה, העיר ממוקמת לא רחוק מלילהאמר לחופי אגם מיוסה. נכון לשנת 2014 בעיר התגוררו כ-30 אלף תושבים.

== היסטוריה ==
בשנת 1807 האזור הוקם מפעל לייצור זכוכית והוא תרם להתפתחות היישוב. היישוב קיבל זכויות עיר בשנת 1861. בהמשך במקום הוקם מפעל גדול לייצור כלים שונים לדייג.

בתחילת המאה ה-20 בעיר פעל בית מלאכה לייצור מכוניות בירינג. המפעל עבד עד לשנת 1925.

בשנת 1960 לעיר צורפו מספר יישובים קטנים בסביבה.

לקראת אולימפיאדת החורף 1994 בעיר הוקם אולם לתחרות הוקי קרח עם 5,500 מקומות ישיבה. בשנת 1995 הוא אירח תחרויות אליפות העולם בהחלקה מהירה על הקרח במסלול קצר ובשנת 1999 אליפות העולם בכדוריד לנשים. בשנת 2016 באולם זה נערכו תחרויות של אולימפיאדת הנוער. אולם זה מנוצל גם להופעות ונערכו בו הופעות של טוטו, רובין ויליאמס, בריאן אדמס ואמנים נוספים.

בשנת 2016 בעיר הוקם קמפוס של האוניברסיטה הנורווגית למדעים וטכנולוגיה.

אטרקציה נוספת של המקום היא אוניית משוטה שנבנתה בשנת 1856 ונכון לשנת 2022 נמצאת בשרות סדיר.

לעיר קשרי עיר תאומה עם סטווטון שבארצות הברית.

==קישורים חיצוניים==

* 

קטגוריה:נורווגיה: ערים
קטגוריה:יישובים שהוקמו ב-1861
מיגל ואן דאם

מיגל ואן דאם (בהולנדית: Miguel Van Damme; 25 בספטמבר 1993 – 29 במרץ 2022) היה כדורגלן בלגי ששיחק בעמדת השוער בקבוצת סרקל ברוז'.

== קריירת מועדונים ==
ואן דאם הגיע למחלקת הנוער של סרקל ברוז' בשנת 2013. ב-5 באפריל 2014 ערך את הופעת הבכורה שלו בקבוצה הבוגרת של המועדון, בהפסד 1-0 למכלן במסגרת ליגת העל הבלגית לעונת . בתום עונת ירד עם המועדון לליגה הבלגית השנייה. בעונת היה השוער הראשון של המועדון בליגה הבלגית השנייה. בתום עונת העפיל עם המועדון בחזרה לליגת העל הבלגית. בסך הכל ערך ואן דאם 40 הופעות ליגה במדי המועדון.

== מחלתו ומותו ==
בחודש יוני 2016, במהלך בדיקה שגרתית לפני עונת , אובחן ואן דאם עם לוקמיה. שנה לאחר מכן מחלתו הייתה בנסיגה, והוא חתם על חוזה חדש בסרקל ברוז' עד ליוני 2019. על-אף שעדיין נדרש לטיפול תרופתי, הוא שיחק במסגרת הגביע הבלגי לעונת במשחק נגד ראסינג גנק. בחודש ינואר 2020 חלה שוב בלוקמיה, והתבשר כי סיכויי ההישרדות שלו נמוכים. למרות זאת, הוא קיבל טיפולים אימונותרפיים, וב-16 ביוני 2020 חתם על חוזה חדש לעונה אחת בסרקל ברוז'. ב-18 באוקטובר 2021 חלה פעם נוספת בלוקמיה, ונלחם במחלה בפעם החמישית במהלך חמש שנים.

ב-29 במרץ 2022 מת ואן דאם ממחלתו בגיל 28.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני סרקל ברוז'
קטגוריה:כדורגלנים שמתו במהלך הקריירה
קטגוריה:בלגים שנולדו ב-1993
קטגוריה:בלגים שנפטרו ב-2022
רפי כהן (תאורן)

רפי כהן (נולד ב-1931) הוא מעצב תאורה, שחקן, עוזר במאי מנהל הצגה ורקדן ישראלי. כהן עבד במשך כ-50 שנה כמעצב תאורה, מנהל הצגה, מנהל במה, איש טכני ומנהל מחסן בלהקת ענבל, וכן מנהל ההפקות בסיורי הלהקה מחוץ לישראל. במשך השנים עבד כהן גם עבור הקאמרי, תיאטרון אהל, תיאטרון זירה, ועוד מוסדות ואירועים שונים.

== קורות חיים ==
כהן נולד בשנת 1931 בעיר סמרקנד באוזבקיסטן. בשנת 1956 הצטרף כהן ללהקת ענבל כרקדן, והשתתף במחול "חתונה בתימן" ולמד משחק בסטודיו "דוכן" שהקים משה הלוי. בשנת 1957 הופיע כהן בתפקידי משנה בתיאטרון זירה. בשנת 1958 שיחק כהן בהצגה "7 תעלולי קיש וקוש" בתיאטרון במתנו, תיאטרון הילדים ליד תיאטרון אהל. כמו כן השתתף כהן בהצגה אסירה מס. 72 של תיאטרון אהל. באותה תקופה שיחק כהן בתיאטרון הילדים "תליל תילון" וכן הדריך חוגים דרמטיים. כמו כן שיחק כהן בתפקידי משנה בהבימה ובקאמרי.

לפי כהן, באותן שנים הוא הגיע למסקנה כי אין לו את "הנתונים הנדרשים על מנת להיות שחקן בעל שיעור קומה" ואין לו עניין בלשחק תפקידי משנה. על כן החליט כהן לעבור מתפקידי משחק לתפקידי תאורה וניהול הבמה. את יסודות המקצוע הוא רכש מארנון אדר, ובשנות השישים השתלם אצל התאורנים מיכאל ליברמן מתיאטרון הבימה, וחיים תכלת מלהקת בת שבע והטלוויזיה הישראלית. החל משנות השישים ועד לשנות האלפיים שימש רפי כהן כמנהל ההפקות בסיורי להקת ענבל לחו"ל. ב-1960 שימש כהן כעוזר במאי בהצגה 'שנת הבגרות' בתיאטרון אהל. בשנת 1963 נכח יחד עם רקדני ענבל בביקורו של מקס פון סידוב בישראל. בשנת 1969 עיצב כהן את התאורה עבור המחזה 'אחותי כלה' בביצוע להקת ענבל וכן עבור מופע לציון 20 שנה להקמת הנח"ל. באותה תקופה שימש כהן גם כרקדן מחליף בתיאטרון ענבל, בעת הצורך.

לקראת שנות השבעים עיצב כהן את תאורת המופעים 'מגילת רות' ו-'הבא לי גורלי', שהוצגו בשנות השבעים והשמונים. בשנת 1970 היה כהן אחראי על התאורה ב-'פסטיקל הקיבוצים' בגן השלושה. ב-1971 עיצב כהן את תאורת הצגת הבכורה של להקת שומבצל בצוותא. בשנת 1972 עיצב כהן את התאורה בעצרת שנערכה באנדרטת האריה השואג ואת תאורת המחול 'הפנינה והאלמוג'. בשלהי שנות השבעים עיצב את התאורה עבור מחולות רבים, ביניהם 'סתפתח', 'שדעבה וריחן', 'מכתשים', 'חתונה בתימן' ועוד. באותה תקופה שיתף כהן פעולה עם מעצב התאורה בן ציון מוניץ בהכנת התאורה להצגות 'אלגיה לכרם' ו-'ורד בר'.

בשנות השמונים עיצב כהן את התאורה עבור המחולות 'שיר השירים', 'שבת שלום', ו-'חפלה' והיה מהאחראים על הפקת אירוע של להקת ענבל לכבוד 100 שנה לתחילת העלייה מתימן. בשנת 1986 עיצב את תאורת הצגת היחיד 'פוזה' של רמי ברוך שהוצגה בתיאטרון בית ציוני אמריקה. בשנת 1987 ביים כהן את תאורת פסטיבל גוונים במחול. בסיום שנות השמונים ותחילת התשעים יצאה להקת ענבל לסיורים בארצות הברית, אסיה ואירופה, אשר את הפקתם ניהל כהן. כמו כן עיצב כהן את תאורת ההצגה "הפלך". בשנת 1997 הוצגו בהצגת בכורה המחולות "סג'רה", "מחול למים" "הבכור", אותיות פורחות" ו-"הצורף", כאשר את תאורת כולם עיצב כהן. בשנות האלפיים המוקדמות השתתף כהן בעיצוב תאורת היצירות "יעקב ועשיו", "שלמה המלך ומלכת שבא", וכן "שערי רצון", "משא ומתן" ו-"מארבע כנפות".

== קישורים חיצוניים ==

* 
* [https://www.nli.org.il/he/archives/NNL_ARCHIVE_AL990049181880205171/NLI מסמכי הפקה של תיאטרון מחול ענבל שנשמרו בבית רפי כהן], ארכיון תיאטרון מחול ענבל, הספרייה הלאומית
* 

== הערות שוליים ==

קטגוריה:מעצבי תאורה ישראלים
קטגוריה:תיאטרון מחול
קטגוריה:ישראלים ילידי אוזבקיסטן
קטגוריה:מעצבי במה ישראלים
קטגוריה:שחקנים ישראלים
קטגוריה:רקדנים ישראלים
קטגוריה:ישראלים שנולדו ב-1931
מרד יהוא

הכלבים אוכלים את איזבל כהבטחת הנביא. ציור של אנדראה קלסטי.
כתובת תל דן
מרד יהוא הוא אירוע המתואר ב-. המרד התרחש בתמיכתו של אלישע הנביא ביהוא, זאת בשל דברי אלוהים על בית אחאב.

==רקע==
לאחר סיפור אליהו בנקרת הצור, אלוהים מצווה את אליהו לעשות שלושה דברים: 

לבסוף אליהו לא מבצע פעולות אלה אלא רק מושח את אלישע לנביא אחריו. את שני המעשים האחרים מבצע אלישע לאחר מות אליהו.

לאחר שאליהו משח את אלישע, מתרחש מעשה כרם נבות בו אחאב רוצח ויורש את נבות היזרעאלי. לאחר מעשה כרם נבות אלוהים אומר לאליהו שיגיד לאחאב שהמלוכה תילקח ממנו:

הביטוי "משתין בקיר עצור ועזוב בישראל" מתאר שכל גבר בבית אחאב יושמד<ref> הרד"ק שם מסביר את הביטוי בהקשר של בית ירבעם</ref>, כך שהנשים לא יושמדו במרד. לאחר שאחאב שומע את הדברים הללו הוא מתאבל ומשום כך אלוהים מחליט לדחות את החורבן של בית ישראל לימי יורם בן אחאב, כמו שאומר הכתוב:

==המרד==
בעת שהחל במרד, שימש יהוא כאחד משרי הצבא של יורם וחנה עם צבא ישראל ברמות גלעד. אלישע בן שפט קרא לאחר מבני הנביאים, וציווה אותו למשוח את יהוא בן נמשי למלך ממלכת ישראל. הנער עושה כן ומצווה את יהוא להכות את בית אחאב ואת איזבל, ויהוא הוכרז כמלך על ידי אנשי הצבא ועל ידי רעיו שרי הצבא. יהוא מיהר ליזרעאל, שם שהה בחופשת החלמה המלך יורם מלך ישראל שנפצע בקרב רמות גלעד נגד חזאל מלך ארם דמשק. יורם חושב תחילה שיהוא בא בתור שר צבאו בדרכי שלום ומנסה לשלוח שליחים אליו, לבסוף יורם יוצא בעצמו אל יהוא ומנסה לברוח כשמגלה שיהוא מנסה להורגו, אך יהוא יורה עליו חץ והורג אותו. יהוא הרג את יורם וגם את אחזיה מלך יהודה שבא לבקר את יורם.

בנוסף, יהוא לכד את איזבל, אמו של יורם ואשתו של אחאב, בארמונה, ואנשיו שהיו בארמון מוציאים אותה להורג בהשלכתה מהחלון. כאשר יהוא פוקד לקבור אותה (משום היותה בת מלך צידון), הוא מגלה כי לא נותר הרבה מגופתה אלא הגולגולת, הרגליים וכפות הידיים. בכך מתקיים דבר הנביא אליהו כי הכלבים יאכלו את בשר איזבל.

יהוא שולח לבני אחאב והמקורבים לו שנשארו שליח שימנו לעצמם שליט וילחמו בו. בני אחאב ומקורביו מפחדים ונכנעים, לבסוף יהוא הורג אותם וזורק אותם לבור עקד.

==עדות חוץ-מקראית==
עדות חוץ-מקראית משוערת למרד יהוא מופיעה, ככל הנראה, בכתובת תל דן, שנתגלתה ב-1993 במסגרת חפירה ארכאולוגית שנערכה בתל דן שבצפון עמק החולה בישראל, ומוצגת מאז במוזיאון ישראל. בכתובת מוזכרת הריגתם של יורם "מלך ישראל" ואחזיהו "מלך בית דוד", היא ממלכת יהודה, בדומה למסופר בסיפור מרד יהוא, שבו יהוא הרג את שני המלכים הללו. בכך מעניקה הכתובת, ככל הנראה, עדות חוץ-מקראית לסיפור זה. עם זאת, כיוון שהכתובת נכתבה בארמית סביר להניח שהיא נחקקה מטעם אחד ממלכי ארם דמשק, ומלך ארם בזמנם של יורם ואחזיה היה חזאל. מומחים רבים ניסו ליישב את הסתירה בין הנאמר במקרא, שלפיו יהוא היה זה שהרג את יורם ואחזיה, לבין המשתמע מכתובת, שלפיה דווקא חזאל הרג את שני המלכים הללו.

==לקריאה נוספת==
* הרב אלחנן סמט, מרד יהוא, פרקי נביאים בספר מלכים, ירושלים תשפ"ג

==הערות שוליים==
קטגוריה:סיפורי ספר מלכים
קטגוריה:מרידות בתנ"ך
גבעת ואספ

גבעת ואספ (באנגלית: Wasp Hill) היא גבעה בחלק הדרום-מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה.

גובהה של הגבעה 72 מטרים מעל פני הים; הגבעה מתנשאת מעל נקודת סבאר.

גבעת ואספ ממוקמת 1.01 קילומטרים צפונית-מערבית מגבעת סילר;

גבעת ואספ ממוקמת 1.4 קילומטרים צפונית-מזרחית מנקודת סבאר;

גבעת ואספ ממוקמת 2.74 קילומטרים מזרחית -צפון-מזרחית מנקודת דבילז;

גבעת ואספ ממוקמת 3.12 קילומטרים דרומית-מערבית מפקק אוסניאה;

גבעת ואספ ממוקמת 3.91 קילומטרים דרומית-מערבית מחרוט צ'סטר.

== היסטוריה ==
=== גילוי ומיפוי הגבעה ===

האזור התגלה על ידי צידי כלבי ים שהגיעו לאזור במאה ה-19.

הגבעה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.

=== מקור השם ===

הגבעה נקראת על שם ספינת ציד כלבי הים - הסקונר האמריקאית "ואספ" (Wasp) בפיקודו של רב החובל רוברט ג'ונסון ( Robert Johnson) שהגיעה לאיי שטלנד הדרומיים בקיץ האנטארקטי שבשנים 1821–1822.

ואספ
טוש טוש הגיבור המסתורי

טוש טוש הגיבור המסתורי הייתה סדרה של משחקי וידאו ישראליים, שפותחו בשנת 1997, תחילה על ידי חברת מחשבת הישראלית ולאחר מכן על ידי חברת הבת שלה, SCOPS SOFTWARE.
עטיפת דיסק המשחק הראשון טוש טוש הגיבור המסתורי

== היסטוריה ==
טוש-טוש הוא דמות בדיונית של גיבור, שעומד במרכזם של מספר משחקים אינטראקטיביים לטלוויזיה, ובהמשך גם למחשב. הסדרה שאבה השראה מסדרת המשחקים הוגו.

תוכנית הטלוויזיה של המשחק שודרה כל שבת בבוקר בערוץ השני, בהנחיית יעל בר זוהר, ומיכאל הנגבי. המשתתפים שנבחרו היו צריכים לשחק מביתם, על ידי הקשה על ספרות טלפון הביתי, ששימשו כמקשי משחק. במשחק הווידאו נדרשו ליכולות קואורדינציה, וזריזות ידיים, מטרת המשחק היא להימנע ממכשולים ולאסוף אוצרות.

== טוש טוש הגיבור המסתורי ==
המשחק הראשון בסדרה נקרא טוש טוש הגיבור המסתורי, והוא הפך ממשחק אינטראקטיבי, למשחק מחשב, בשנת 1997. עלילת המשחק מספרת על ממלכת "טושניה", ששליטה המלך פק"מ השלישי, מצווה על טוש טוש לצאת ולהשיג אוצרות, כדי למלא את קופת המדינה. במשחק זה ישנם שלושה שלבים.

למרות שהמשחק לא זכה בציונים גבוהים בזמן יציאתו, משום שלא היה בו תחכום, או עלילה יוצאי דופן, והוא היה מבוסס על זריזות בלבד. הוא זכה לאהבת הקהל, בגלל השנינות ההומוריסטית של טוש טוש.<ref></ref><ref>
</ref><ref></ref><ref>https://www.geektime.co.il/top-10-israeli-games-of-all-times/</ref>

=== שלבי המשחק ===
בשלב הראשון טוש טוש צריך להיכנס לתוך קברים עתיקים שמלאים באוצרות. בדרך ישנם אויבים רבים שטוש טוש צריך להתחמק מהם, ואם הוא לא מצליח להתחמק עליו לשחד אותם, על מנת שהם ייתנו לו לעבור. אולם אם השחקן נשאר בלי אוצרות, הוא ייתפס וייפסל.

בשלב השני טוש טוש רכוב על סנובורד, ועליו לאסוף אבנים טובות, תוך כדי התחמקות מאנשי שלג, וממפולות סלעים. תוך כדי הגלישה צריך להוסיף לטוש טוש אנרגיה על ידי אכילת שוקולד.

בשלב השלישי כל האוצרות נגנבים מידי טוש טוש על ידי שודד, וטוש טוש מנהל אחריו מרדף על גבי טרקטורון בכביש סואן, על מנת להחזיר אותם. תוך כדי המשחק על השחקן למלא את הטרקטורון בדלק ולחמוק ממכשולים, כמו מכוניות, פחי זבל, ורכבות מהירות.

== משחקי המשך ==
=== טושטוש 2 – הגיבור המסתורי חוזר ===
בעקבות הצלחת המשחק הראשון, יצא משחק שני בסדרה, טושטוש 2 – הגיבור המסתורי חוזר. משחק זה לא הופק על ידי מחשבת אלא על ידי סטודיו "SCOPS SOFTWARE", והוא שוחרר לגרסת המחשב בלבד. במשחק זה ישנם שלושה שלבים. בשלב הראשון על השחקן לעזור לטוש טוש להמריא מתוך שדה תעופה. בשלב השני טוש טוש רוכב על גבי פיל בג'ונגל, ובשלב השלישי מרוץ אופנועים. משחק זה קיבל ביקורות שליליות מאד בגלל משחקיות גרועה.

=== טוש טוש 3 – טמגוצ'י ===
המשחק השלישי בסדרת טוש טוש היה משחק טמגוצ'י, שפותח על ידי מחשבת. הוא לא זכה להצלחה ולא הגיע לתפוצה רחבה. לאחר מכן התוכנית ירדה מהאוויר, ובעקבות כך הופסקו כל הפיתוחים שעסקו בסדרת המשחקים.

== לקריאה נוספת ==
* [https://www.old-games.org/catalog.php?code=zombit2#img17 פרסומת למשחק המחשב]
* [https://www.youtube.com/watch?v=qUuPbi7ZCEI גיימפלי של טוש טוש 2]
* 

== הערות שוליים ==

קטגוריה:משחקי וידאו משנת 1997
קטגוריה:סדרות משחקי וידאו
קטגוריה:משחקי וידאו שפותחו בישראל
קטגוריה:משחקי וידאו בעברית
פארק הולנד (לונדון)

פארק הולנד (באנגלית: Holland Park) הוא אזור בקנזינגטון שבמערב לונדון אשר מכיל רחוב ופארק ציבורי באותו השם. אין לו גבולות רשמיים אבל הוא תחום בערך על ידי רחוב קנסינגטון בדרום, דרך הולנד ממערב, שדרת פארק הולנד מצפון ורחוב קנסינגטון צ'רץ' ממזרח. המחוזות הסמוכים הם נוטינג היל מצפון, ארלז קורט מדרום, ושפרדס בוש מצפון מערב.

האזור בנוי ברובו מרחובות עם שדרות עצים ומבתים טוריים גדולים בסגנון ויקטוריאני, ומכיל חנויות רבות, אטרקציות תיירותיות (כגון מוזיאון העיצוב), אתרי ספא יוקרתיים, מלונות ומסעדות, כמו גם שגרירויות של מספר מדינות.
מפה המציגה את רובע (ward) הולנד ברובע (Borough) מטרופולין קנזינגטון כפי שהיה ב-1916.

==היסטוריה==
הרובע היה כפרי עד המאה ה-19, והאזור המכונה כיום פארק הולנד היה בעבר אחוזה בשם בית הולנד. בעשורים הבאים באותה מאה מכרו בעלי האחוזה את השטחים המרוחקים של האחוזה לבניית בתי מגורים, והשכונה שהתפתחה קיבלה את שמה מהבית. האזור כולל גם כמה אזורים קטנים שמעולם לא היו חלק מהשטח של בית הולנד, בעיקר אחוזת פילימור ואזור כיכר קמפדן היל.

בשנותיה המאוחרות של המאה ה-19 קבעו את מושבם בשכונה מספר אמנים ידועים (ביניהם פרדריק לייטון, ג'ורג' פרדריק ווטס וולנטיין קמרון פרינספ) ואספני אומנות. קבוצה זו נקראה "חוג פארק הולנד" .

==הפארק==
<gallery mode="packed-hover" heights="100">
קובץ:Peacocks-طاووس.JPG|טווסים בפארק הולנד
קובץ:Formal Gardens Holland Park London 6676 pano 2.jpg|מראה בגנים הרשמיים
קובץ:Holland Park (33479085325).jpg|הגנים הרשמיים, מבט לעבר בית הולנד
קובץ:Kyoto Garden Holland Park London 6662 pano 3.jpg|גן קיוטו
קובץ:Waterfall-Holland-Park-شلال.JPG|מפל בגן קיוטו
</gallery>שטח הפארק הוא כ-22 הקטאר<ref></ref>, מחציתו הצפונית היא חורש פראי למחצה, החלק מרכזי הוא שטחי גן רשמיים, והחלק הדרומי משמש לספורט.

מבית הולנד נשארו רק כמה חורבות, לאחר שנהרס ב-1940 בבליץ על לונדון במהלך מלחמת העולם השנייה. ב-1952 מועצת מחוז לונדון רכשה את החורבה ואת הגנים שמסביב מבעלו הפרטי האחרון, הרוזן השישי מאילצ'סטר <ref></ref> כיום שרידי הבית מהווים תפאורה לתיאטרון הפתוח פארק הולנד, שהוא ביתה של אופרת פארק הולנד. מדרום לפארק נמצא מוזיאון העיצוב.

בפארק יש בית קפה, מסעדה המחוברת לאורנז'רי<ref></ref>, מערכת שחמט ענקית<ref></ref>, מגרש קריקט, מגרש טניס, שני גנים יפאנים - גן קיוטו, שהוקם ב-1991, וגן הנצחת פוקושימה, שהוקם ב-2012<ref></ref>, אכסניית נוער וגן שעשועים. ניתן לראות בגן סנאיים וטווסים. ב-2010 ייחד הפארק מדור לחזירים שתפקידם היה לנקות את הפארק מסרפדים ומעשבים נוספים, כדי ליצור אזור אחו נוסף לפרחי בר ובעלי חיים. לאחר מכן נעשה שימוש בבקר למטרה דומה.

המרכז האקולוגי של פארק הולנד (2013), המופעל על ידי שירות האקולוגיה של הרובע, מציע תוכניות חינוך סביבתי הכוללות טיולים בטבע, שיחות, תוכניות לבתי ספר ותוכניות פעילות לילדים.

==קישוריים חיצוניים==

* 
* 
* 

==הערות שוליים==

קטגוריה:לונדון: פארקים
קטגוריה:קנזינגטון וצ'לסי
דיוויזיית השריון ה-16 (ארצות הברית)

דיוויזיית השריון ה-16 של צבא ארצות הברית (באנגלית: 16th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

==היסטוריה==
הדיוויזיה הוקמה ב-15 ביולי 1943 במחנה צ'אפי בארקנסו ונחתה בצרפת בין 11 ל-17 בפברואר 1945. הדיוויזיה נכנסה ללחימה מסוף אפריל 1945 והשתתפה בימים האחרונים של המערכה האירופית. הדיוויזיה נלחמה באזור נירנברג, ולאחר מכן נכנסה לצ'כוסלובקיה בתחילת מאי 1945 וכבשה את העיר פילזן. הדיוויזיה ספגה את מספר האבידות הקל ביותר מבין כל דיוויזיות השריון האמריקאיות באירופה, עם 32 נפגעים בלבד, ובילתה 3 ימים בלחימה. הדיוויזיה הושבתה עם שובה לארצות הברית באוקטובר אותה שנה, ופורקה בניו ג'רזי ב-15 באוקטובר 1945.

== מפקדים ==
* דגלאס גרינה (15 ביולי 1943–ספטמבר 1944
* ג'ון פיירס (ספטמבר 1944–15 באוקטובר 1945)

==קישורים חיצוניים==
* [http://www.history.army.mil/html/forcestruc/cbtchron/cc/016ad.htm דיוויזיית השריון ה-16] 

קטגוריה:זירת מערב אירופה במלחמת העולם השנייה
קטגוריה:דיוויזיות בצבא ארצות הברית במלחמת העולם השנייה
קטגוריה:דיוויזיות שריון בצבא ארצות הברית
Save Me (שיר של דה פאראקיט)

"Save Me" הוא סינגל של ההרכב המוזיקלי הצרפתי, דה פאראקיט, בשיתוף פעולה עם הזמרת אלדן ז'קוב. בשיר נמצאת דגימה מהשיר "ערב של שושנים".

השיר זכה להצלחה רבה בישראל ולהשמעות רבות ברדיו, ודורג במצעדים במספר מדינות בעולם, בהן רוסיה וצרפת. במצעד הפזמונים הבינלאומי השנתי של תחנת הרדיו הפופולרית גלגלצ לשנה זו, הגיע השיר למקום ה-19. בהקלטה אקוסטית של השיר שביצע הצמד באולפני גלגלצ בישראל, בוצע השיר העברי על ידי ליאורה יצחק.

נכון למרץ 2022, השיר הושמע למעלה מ-5 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל, שבוים על ידי ויל קינדריק והופק על ידי ג'ניפר הית', יצא בערוץ היוטיוב של דה פאראקיט ב-16 ביוני 2016. נכון למרץ 2022, הווידאו קליפ נצפה למעלה מ-14 מיליון פעמים.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירים באנגלית
קטגוריה:שירים בעברית
קטגוריה:שירים מרובי שפות
קטגוריה:שירים על פרחים
קטגוריה:בלדות פופ
קטגוריה:שירי יורודאנס
קטגוריה:שירי מוזיקה אלקטרונית
קטגוריה:שירי מוזיקת האוס
עיטור מצח הסוס של חזאל

עיטור מצח הסוס במוזיאון הארכאולוגי של ואתי בסאמוס
עיטור מצח הסוס של חזאל הוא עיטור מצח סוס מארד שהתגלתה בהראיון בסאמוס, ועליה כתובת בכתב פיניקי המוקדשת לחזאל (המזוהה על-ידי חלק מהחוקרים עם חזאל המקראי מלך ארם דמשק). משערים שהפריט נוצר בצפון סוריה, אולי בארסלאן טאש.<ref></ref><ref name="Rollig">Röllig, W., 1988. ‘[http://archiv.ub.uni-heidelberg.de/propylaeumdok/1224/ Die aramäische Inschrift für Haza’el und ihr Duplikat]’. In H. Kyrieleis & W. Röllig (eds), Ein altorientalischer Pferdeschmuck aus dem Heraion von Samos, 62-75. (Mitteilungen des Deutschen Archäologischen Instituts, Athenische Abteilung 103.) Athens: Deutsch-archäologisches Institut</ref>

הפריט מוצג במוזיאון הארכאולוגי של ואתי בסאמוס (B2579).<ref>[http://www.tap.gr/tapadb/components/com_jshopping/files/demo_products/162_ARXAIOLOGIKO_MOYSEIO_BATHEOS_ENG.pdf Archaeological Museum of Vathi at Samos]</ref> הכתובת ידועה בשם KAI 311.

== גילוי ותיאור ==
עיטור מצח הסוס בחדר הצפוני ה-3 במוזיאון הארכאולוגי של סאמוס
העיטור נמצא בשנת 1984 בהראיון של סאמוס, ואורכו 27.3 ס"מ.

בצדו השמאלי יש שורה אחת של כתב, בזווית של כ-120 מעלות לבסיס העיטור. הכיתוב באורך 16 ס"מ ומורכב מ-36 אותיות שגובהן בין 3–9 מ"מ.

== הכתובת ==
הכתובת ידועה בסימון KAI 311. בכתובת אין ריווח או הפרדה אחרת בין מילים.

בתחילה, ווֹלפגנג רליג קרא את הכתובת כך:<ref name="Rollig" />

ותרגם: "אֲשֶׁר נתן הדר לאדוננו חזאל מעמק בשן. כיסוי המצח לאדוננו הנעלה."<ref name="Rollig" />

מאוחר יותר, בספרו Kanaanäische und Aramäische Inschriften, פורסמה הכתובת כך:

בפענוח זה בטל הזיהוי עם הבשן, ומתאפשר זיהוי של הדד בכתובת. יש לציין כי בשל התבליטים על עיטור מצח הסוס, הכתובת מחולקת לשני חלקים בין האותיות נ' ו-ת' של המילים "בשנ תערה" או של המילה "בשנת".

== ראו גם ==

* רשימת כתובות כנעניות וארמיות

== הערות שוליים ==

קטגוריה:כתובות פיניקיות מלכותיות
קטגוריה:כתובות בארמית
קטגוריה:כתובות KAI
קטגוריה:ממצאים ארכאולוגיים ממתכת
מאהלון רומאו

מאהלון ברספורד בקר רומאו (באנגלית: Mahlon Beresford Baker Romeo; נולד ב-19 בספטמבר 1995) הוא כדורגלן אנטיגואי המשחק בעמדת המגן הימני בקארדיף סיטי.

רומאו, הוא הוא בנו של ג'זי B, סולן להקת ה-R&B, סול II סול.

==קריירת מועדונים==
רומאו, נולד בווסטמינסטר שבלונדון. רומאו התחיל את הקריירה שלו במחלקת הנוער של ארסנל ובקיץ הצטרף למחלקת הנוער של ג'ילינגהאם. בינואר , רומאו חתם בדובר את'לטיק מהנשיונל ליג דרום. יממה לאחר מכן, רומאו ערך את הופעת הבכורה שלו בקבוצה בהפסד 2–5 לפארנבורו. כעבור זמן קצר, רומאו חזר לג'ילינגהאם וב-27 באפריל ערך את הופעת הבכורה המקצועית בקבוצה בהפסד 2–3 לבורטון אלביון.

בקיץ , רומיאו חתם במילוול מהפוטבול ליג הראשונה. ב-6 בפברואר 2016 הבקיע את שער הבכורה שלו בקבוצה בניצחון 0–3 נגד וולסול. רומאו היה שותף לחזרה של הקבוצה לפוטבול ליג צ'מפיונשיפ בתום עונת .

ב-31 באוגוסט 2021, רומאו הושאל לפורטסמות' עד לסיום העונה.

ב-15 ביוני 2022 הצטרף לקארדיף סיטי מהפוטבול ליג צ'מפיונשיפ.

==קריירה בינלאומית==
ב-10 ביוני 2015 רומאו ערך את הופעת הבכורה שלו בנבחרת אנטיגואה וברבודה בהפסד 1–3 ל.

==תארים==
; מילוול
*פלייאוף העלייה לפוטבול ליג הראשונה: 

==קישורים חיצוניים==

קטגוריה:כדורגלנים אנגלים
קטגוריה:כדורגלנים אנטיגואים
קטגוריה:מגני כדורגל אנגלים
קטגוריה:מגני כדורגל אנטיגואים
קטגוריה:כדורגלני ג'ילינגהאם
קטגוריה:כדורגלני מילוול
קטגוריה:כדורגלני פורטסמות'
קטגוריה:כדורגלני קארדיף סיטי
קטגוריה:כדורגלני נבחרת אנטיגואה וברבודה
קטגוריה:אנגלים שנולדו ב-1995
קטגוריה:אנטיגואים שנולדו ב-1995
גרגור בריינבורג

גרגור בריינבורג (בהולנדית: Gregor Breinburg; נולד ב-16 בספטמבר 1991) הוא כדורגלן ארובי המשחק בעמדת הקשר בדן האג.

==קריירת מועדונים==
בריינבורג נולד בהולנד למשפחה בעלת שורשים מארובה. בריינבורג התחיל את הקריירה שלו בקבוצת הנערים של ויטסה 1892 וכעבור מספר שנים הצטרף לדה חראפסחאפ. ב-4 במרץ 2011 ערך את הופעת הבכורה שלו בקבוצה הבוגרת בניצחון 1-2 נגד וילם II. עונה לאחר מכן, הצטרף לקבוצה הבוגרת והפך לשחקן הרכב קבוע בה עם 25 משחקים.

בקיץ בריינבורג חתם בניימכן מהליגה ההולנדית השנייה. בעונתו הראשונה, רשם 30 הופעות בקבוצה והיה שותף לעלייה של הקבוצה לליגת העל ההולנדית. בשנת מונה לקפטן הקבוצה. ב-22 בינואר 2017 הבקיע את צמד בניצחון 0-2 נגד רודה.

בקיץ חתם בספרטה רוטרדם וכעבור שנה חזר לדה חראפסחאפ.

בעונת לא שיחק באף קבוצה ובאוגוסט חתם בדן האג.

==קריירה בינלאומית==
ב-10 ביוני 2015 בריינבורג ערך את הופעת הבכורה שלו בנבחרת ארובה בהפסד 2-0 ל. ב-15 בנובמבר 2019 הבקיע את שער הבכורה שלו בנבחרת בהפסד 2–4 ל.

==קישורים חיצוניים==

קטגוריה:כדורגלנים ארובים
קטגוריה:כדורגלנים הולנדים
קטגוריה:קשרי כדורגל ארובים
קטגוריה:קשרי כדורגל הולנדים
קטגוריה:כדורגלני דה חראפסחאפ
קטגוריה:כדורגלני ניימכן
קטגוריה:כדורגלני ספרטה רוטרדם
קטגוריה:כדורגלני דן האג
קטגוריה:ארנהם: כדורגלנים
קטגוריה:הולנדים ממוצא ארובי
קטגוריה:ארובים שנולדו ב-1991
קטגוריה:הולנדים שנולדו ב-1991
סרבנט (סדרת טלוויזיה, 2019)

סרבנט (באנגלית: Servant, בתרגום מילולי: משרתת) היא סדרת טלוויזיה מוזרמת מסוגות הדרמת מסתורין ואימה שעלתה לשידור ב-28 בנובמבר 2019 באפל TV פלוס, והסתיימה ב-2023 לאחר ארבע עונות. הסדרה מתמקדת באירועים מעוררי פליאה ומתח שמתרחשים לפני ואחרי הגעתה של מטפלת מסתורית לביתם של הזוג ששוכר את שירותיה. הסדרה נוצרה על ידי טוני בסגאלופ כשלצידו מסייע בהפקה מ. נייט שאמלאן אשר מוכר כיוצר פורה של מותחנים מפורסמים כגון הסרט החוש השישי.

==תקציר העלילה==
=== תמצית בסיסית ===
זוג אמיד מפילדלפיה, אשת תקשורת ושף, שוכרים בחורה צעירה בעלת חזות שברירית כמטפלת שתגור עימם ותסייע בגידול בנם התינוק. כניסתה לחייהם מתרחשת בעת שבה רב הנסתר על הגלוי בביתם ונוכחותה מובילה לשרשרת של אירועים מסתוריים וגילויים מטלטלים המייצרים תחושת מבוך של סודות.

===תמצית מורחבת===
* הבהרה: תמצית זו כוללת ספויילרים לחלקה הראשוני של הסדרה.
לאחר ששון ודורותי חוו אובדן של בנם התינוק תודעתה של דורותי, אשר לא מסוגלת לשאת את האובדן, נאטמת לקיומו של אותו אירוע מכונן. מתוך רצון לסייע לה לעכל ולהשלים עם אירועי העבר, אשת רפואה אלטרנטיבית ממליצה על שימוש בבובה של תינוק שנתפסת על ידי דורותי כיצור חי. אשליה זו כה חזקה מבחינתה שהיא מתעקשת לשכור מטפלת שתסייע בגידול "הילד". לתדהמת משפחתה של דורותי, לאחר הגעת המטפלת מתרחש דבר פלאי שהם מתקשים להבין.

==שחקנים ודמויות==
=== דמויות ראשיות ===
* נל טייגר פרי - ליאן גרייסון. מטפלת צעירה ומסתורית.
* לורן אמברוז - דורותי טרנר. אשת תקשורת אסרטיבית. אשתו של שון.
* טובי קבל - שון טרנר. שף שעובד מהבית. בעלה של דורותי.
* רופרט גרינט - ג'וליאן פירס. אח של דורותי.

=== דמויות משנה ===
* טוני רוולורי - טובי. עוזר שף שלפעמים עובד עבור שון.
* פיליפ ג׳יימס בראנון - רוסקו. חוקר פרטי.
* בוריס מקגיבר - הדוד ג'ורג. אדם מהעבר של ליאן.
* טוד וורינג - פרנק פירס. אבא של דורותי וג'וליאן.

השחקנים הראשיים, משמאל לימין: רופרט גרינט, לורן אמברוז, נל טייגר פרי, טובי קבל

==סקירה==

==הפקה==
בפברואר 2018 התפרסם שחברת אפל הזמינה את עונתה הראשונה של הסדרה.<ref></ref> במהלך החצי השני של 2018 התפרסם שאמברוז, טייגר פרי, קבל וגרינט לוהקו לתפקידים הראשיים.<ref></ref><ref></ref><ref></ref> במרץ 2020 התפרסם שהפקת העונה השנייה הושבתה בעקבות התפרצות מגפת הקורונה.<ref></ref>

==קישורים חיצוניים==

* 

==הערות שוליים==

קטגוריה:אפל TV פלוס: תוכניות וסדרות
קטגוריה:סדרות אימה אמריקאיות
קטגוריה:סדרות דרמת אימה
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בפילדלפיה
אלוסוכוס

אלוסוכוס (שם מדעי: Elosuchus) הוא סוג נכחד של זוחל דמוי-תנין שחי במשך הקנומן, מתחילת הקרטיקון העליון של צפון אפריקה. המאובנים שלו התגלו בתצורות שונות במרוקו, באלג'יריה ובניז'ר, ותוארו ב-2002 בידי החוקר פרנס דה בראון (de Broin). הסוג הכיל שני מינים: Elosuchus cherifiensis ו-Elosuchus broinae, בעוד ממצאי מינים נוספים הועברו לסוגים אחרים כגון תורקוזאורוס והסוג Fortignathus, לאחר שאלה נמצאו לצידו בתצורת אצ'קר בניז'ר. מספר חוקרים העריכו שהסוג קשור למשפחה וקרוב לסוג Stolokrosuchus. עם זאת, כיום כוללים אותו במשפחה פולידוזאוריים (Pholidosauridae), לצד דמוי-התנינאי הענקי סרקוסוכוס.

האלוסוכוס היה דומה מעט לתנין כמו לגאביאל, המותאם בעיקר לחיים במים. הוא היה בעל גפיים קטנות יחסית, ייתכן עם קרומי שחייה, וגופו כוסה באוסטאודרם. ככל הנראה הוא ניזון בעיקר מדגים.

==קישורים חיצוניים==

קטגוריה:פולידוזאוריים
קטגוריה:בעלי חיים שחיו בקרטיקון עליון באפריקה
קטגוריה:מאובני טקסונים שתוארו ב-2002
פולידוזאוריים

שלד של [[סרקוסוכוס.]]
פולידוזאוריים (שם מדעי: Pholidosauridae) היא משפחה נכחדת של זוחלים דמויי-תנינאים אשר התקיימו במשך היורה התיכון עד לקרטיקון העליון שלפני 167 עד 89 מיליון שנה מזמננו, אף שהסוג Sabinosuchus התקיים כנראה עד להכחדת הקרטיקון לפני 66 מיליון שנה מזמננו. המאובנים שלהם נמצאו בעיקר בצפון אפריקה וכן בחלק מאירופה, אמריקה הצפונית ואמריקה הדרומית.

בני המשפחה הותאמו לחיים במים, כנראה בסביבות מים מתוקים כמו אגמים ונהרות ובהם צדו טרף ממגוון סוגים. אחדים מהם היו בעלי חוטם דק כשל גאביאל וכנראה ניזונו בעיקר מדגים.

הגדול בבני המשפחה היה מגדולי התנינאים בכלל, הסרקוסוכוס, שהגיע לאורך 9 עד 12 מטרים ומשקל של 4 עד 8 טונות, מה שהפך אותו לטורף-על.

==מיון==
* צ'לוואן (Chalawan)
* Crocodilaemus
* Dakotasuchus?
* אלוסוכוס (Elosuchus)?
* Meridiosaurus
* Oceanosuchus
* Pholidosaurus
* Sabinosuchus?
* סרקוסוכוס (Sarcosuchus)
* Terminonaris
* Vectisuchus
* Woodbinesuchus?

==קישורים חיצוניים==

*
הספרייה הלאומית של פוארטו ריקו

הספרייה הלאומית של פוארטו ריקו (בספרדית: Biblioteca Nacional de Puerto Rico) היא הספרייה הלאומית של פוארטו ריקו. היא הוקמה בשנת 1967 בשם Biblioteca General de Puerto Rico (הספרייה הכללית של פוארטו ריקו), בעקבות החלטה משותפת מס' 44 של בית המחוקקים של פוארטו ריקו. היא נפתחה ב-11 באפריל 1973.<ref></ref> ב-2003 שונה שמה לספרייה הלאומית של פוארטו ריקו, בחוק 188 מ-17 באוגוסט באותה שנה.

האוספים המיוחדים של הספרייה כוללים את האוסף הדומיניקני של ספרי דת כרוכים בעור מהמאות ה-16–19, אוסף Eugenio Maria de Hostos, הכולל 1,300 כתבי יד דיגיטליים, והאוסף הפרטי של קונצ'ה מלנדז, מבקרת ספרות ופרופסור לשעבר באוניברסיטת פוארטו ריקו.

הספרייה שוכנת בבניין הקלאסי מהמאה התשע עשרה (בתקופה מסוימת, הבניין שימש כמפעל הדגל של בקרדי רום), יחד עם הארכיון הכללי של פוארטו ריקו.

הבניין ממוקם בסן חואן העתיקה. הוא משקיף על פארק לואיס מוניוז ריברה. הוא ממוזג במלואו ויש בו גישה חופשית לאינטרנט. הספרייה והארכיון חולקים אמפיתיאטרון בן 119 מושבים במפלס הרחוב. הבניין היה רשום במרשם הלאומי של מקומות היסטוריים בשנת 1976 תחת שמו הקודם, Carcel de Puerta de Tierra.

== ביבליוגרפיה ==
<div class="mw-content-ltr">
* 
</div>

== קישורים חיצוניים ==

* 
<div class="mw-content-ltr">
* 
</div>

==הערות שוליים==

קטגוריה:ספריות לאומיות
קטגוריה:פוארטו ריקו: היסטוריה
קטגוריה:פוארטו ריקו: מבנים
לאומית פוארטו ריקו
דיוויזיית השריון הרביעית (ארצות הברית)

דיוויזיית השריון ה-4 של צבא ארצות הברית (באנגלית: 4th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

==היסטוריה==
הדיוויזיה הוקמה ב-15 באפריל 1941, וכמפקדה הראשון מונה הנרי ביירד. בינואר 1944 הגיעה הדיוויזיה לאנגליה, וב-11 ביולי נחתה בחופי נורמנדי. הדיוויזיה בפיקודו של ג'ון שירלי ווד השתתפה במבצע קוברה כחלק מהקורפוס ה-8, ולאחר מכן פנתה דרומה וכבשה את נאנט, וב-12 באוגוסט ניתקה את חצי האי ברטאן. לאחר מכן פנתה מזרחה, חלפה במהירות על פני צרפת צפונית ללואר, חצתה את המוזל ב-11–13 בספטמבר, איגפה את ננסי וכבשה את לינוויל ב-16 בספטמבר. במהלך הקרב על הבליטה לחמה הדיוויזיה כחלק מהקורפוס ה-3 תחת פיקודו של פטון, וכוחותיה שחררו את כוחות הדיוויזיה המוטסת ה-101 שהיו נצורים בבסטון. בהמשך השתתפה הדיוויזיה בפלישת בעלות הברית המערביות לגרמניה, חצתה את הריין, לחמה בדרום גרמניה ואף שחררה את מחנה הריכוז אוהרדרוף, ובמאי 1945 שחררה את מערב צ'כוסלובקיה.

לאחר המלחמה שירתה הדיוויזיה בכוחות הכיבוש האמריקאיים בגרמניה עד להשבתתה ב-20 במאי 1949. הדיוויזיה הופעלה מחדש ב-15 ביוני 1954 בפורט הוד בקלין, טקסס, ובשנת 1957 נשלחה לגרמניה המערבית, שם פעלה כחלק מהקורפוס ה-7 עד לפירוקה במאי 1971 ושינוי שמה לדיוויזיית השריון ה-1.

==קישורים חיצוניים==

* [https://history.army.mil/documents/ETO-OB/4AD-ETO.htm דיוויזיית השריון ה-4] 

קטגוריה:זירת מערב אירופה במלחמת העולם השנייה
4
קטגוריה:דיוויזיות בצבא ארצות הברית במלחמת העולם השנייה
כתובת השנהב מארסלאן טאש

הכתובת בלובר<ref>לצפייה באיכות גבוהה יותר, ראו [https://collections.louvre.fr/en/ark:/53355/cl010136213 תיאור הלוחית באתר מוזיאון הלובר (AO 11489)]</ref>
כתובת השנהב מחדתו (ארסלאן טאש) היא לוחית שנהב קטנה עם כתובת ארמית שנמצאה בשנת 1928 בארסלאן טאש (חדתו העתיקה) בצפון סוריה על-ידי צוות ארכאולוגים צרפתים בראשות פרנסואה תורו-דנז'ן .<ref>[http://digital.library.stonybrook.edu/cdm/compoundobject/collection/amar/id/139862/rec/44 Arslan-Tash. v. 1] p.135: "Trois fragments d'une lamelle d'ivoire portant une ligne de texte en carac- tères araméens. Ces fragments ont été trouvés aux environs immédiats des cadres décrits plus haut p. 89 et suiv."</ref>

הכתובת מתוארכת לראשית המאה ה-9 לפנה"ס, על בסיס השם "חזאל" בכתובת,<ref name="Millard">Millard, A. R. “[https://www.jstor.org/stable/4199711 Alphabetic Inscriptions on Ivories from Nimrud]” Iraq, vol. 24, no. 1, 1962, pp. 41–51: The ivory strip from Arslan Tash is of particular value as it enables a date to be given to the bedstead of which it was a part and to associated ivories. On it is a dedication, in Aramaic, "to our lord Hazael." Hazael king of Damascus c. 843-796 B.C. is the only known historical figure to whom such reference might apply. If, then, it is correct to attribute this ivory to the late ninth century B.C., it may be that it formed an item of the tribute taken from Damascus by Adad-nirari III c. 804 B.C. which included ivory furniture."</ref> המזוהה על פי ההשערה עם חזאל המקראי, מלך ארם-דמשק.<ref name="Muscarella1980"></ref>

הלוחית, יחד עם פריטי שנהב רבים נוספים, נמצאו בארמון השליט הנאו־אשורי של חדתו מהמאה ה-8 לפנה"ס.

== הכתובת ==
הכתובת נמצאה בשלושה שברים - שניים מתאימים זה לזה, השלישי לא. שני השברים המחוברים יחד הם בגובה 2 ס"מ ואורך 7.9 ס"מ, והשבר השלישי בגובה 1.9 ס"מ ואורך 3.2 ס"מ. הכתובת ידועה בסימון KAI 232.

הכתובת על שני השברים הראשונים היא (השבר הראשון נגמר באות א' של המילה מראן והשני מתחיל באות נ' של אותה מילה):

הכתובת על השבר השלישי היא:

לא ברור אם השבר השלישי קודם לשני השברים הראשונים או בא אחריהם.

== לקריאה נוספת ==
* Clyde E. Fant, Mitchell G. Reddish, "Lost Treasures of the Bible", Wm. B. Eerdmans Publishing Co., Grand Rapids / Cambridge 2008, pp. 106-109.

== קישורים חיצוניים ==

* [http://cartelfr.louvre.fr/cartelfr/visite?srv=car_not_frame&idNotice=16735&langue=fr הממצא באתר מוזיאון הלובר (AO 11489)]

== הערות שוליים ==

קטגוריה:כתובות בארמית
קטגוריה:כתובות KAI
קטגוריה:ארסלאן טאש
קטגוריה:שנהב
דני דייוויס

דניאל ק. דייוויס (באנגלית: Daniel K. Davis; נולד ב-6 בספטמבר 1941) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת אילינוי, ברציפות מאז 1997. דייוויס, חבר המפלגה הדמוקרטית, מייצג את רוב מערב שיקגו, כולל את אזור הלופ. בעבר היה חבר תנועת הסוציאליסטים הדמוקרטיים של אמריקה.

== ביוגרפיה ==
דייוויס נולד בפארקדייל שבדרום ארקנסו, והתחנך באוניברסיטת ארקנסו בפיין בלאף, שם השלים בשנת 1961 לימודי תואר ראשון. ב-1968 קיבל תואר שני באוניברסיטת המדינה של שיקגו, וב-1977 הוענק לו תואר דוקטור לפילוסופיה במנהל ציבורי מ"מכון ואוניברסיטת יוניון" שבסינסינטי באוהיו. טרם כניסתו לפוליטיקה של ארצות הברית היה דייוויס פקיד ממשלתי, מורה בבית ספר תיכון, ומנהל בארגונים שונים. בשנים 1979–1990 ייצג את הרובע ה-29 של שיקגו במועצה העירונית.

תחילת דרכו הפוליטית הייתה רצופות מפחי נפש: במערכות הבחירות המקדימות של המפלגה הדמוקרטית ב-1984 וב-1986 התמודד נגד חברת הקונגרס המכהנת קארדיס קולינס , אך הפסיד בשתי ההתמודדויות. ב-1990 התמודד ללא הצלחה נגד אדוארד ג'. רוזוול על המועמדות הדמוקרטית לתפקיד גזבר מחוז קוק. באותה השנה נבחר דייוויס למועצת הנציבים של מחוז קוק, שם כיהן עד להיבחרו אל הקונגרס ב-1996. ב-1991 הוסיף להתמודד בפריימריז הדמוקרטי נגד ראש עיריית שיקגו רצ'רד מ. דיילי, אך ניסיון זה לא הניב פרי.

ב-6 בדצמבר 1995 הכריז דייוויס על התמודדותו לייצוג מחוז הקונגרס השביעי של אילינוי בבית הנבחרים של ארצות הברית. כניסתו לבחירות המקדימות במפלגה הדמוקרטית הייתה מאוחרת, ובאותה העת כבר טענו לכתר שורה של אישים דמוקרטים במחוז, בהם חבר מועצת הנציבים של מחוז קוק פרסי ז. ג'יילס ורבים אחרים. דייוויס ביסס את התמודדותו על מצע פרוגרסיבי שכלל תמיכה בהפלות ובזכויות להט"ב, סבסוד פדרלי לתזונה וטיפול בילדים. בראשית ינואר 1996 חשפה לשכת החקירות הפדרלית את "מבצע את אפור", במסגרתו נפתחה חקירה פלילית נגד חבר המועצה ג'יילס, שזכה לתמיכתם של דמויות משמעותיות בשיקגו. חקירת ה-FBI כפתה על ג'יילס לפרוש מהמירוץ, ורוב תומכיו הסבו את תמיכתם לדייוויס. ב-20 במרץ 1996 נבחר למועמד המפלגה הדמוקרטית, וביום הבחירות הכלליות נבחר לראשונה אל הקונגרס של ארצות הברית.

דייוויס הושבע לתפקידו בראשית ינואר 1997. ב-2004 נמנה בין 31 חברי בית הנבחרים שהצביעו נגד ספירת קולות חבר האלקטורים מאוהיו בבחירות לנשיאות באותה השנה. בתור הנוסע ה-15 הכי פורה בקונגרס, עורר דייוויס מחלוקת כשערך ב-2005 ביקור בסרי לנקה במימון הנמרים הטאמילים, שהוגדרו כארגון טרור בידי הממשלה הפדרלית של ארצות הברית. ב-2011 התמודד בשנית לראשות עיריית שיקגו, אך פרש טרם הבחירות והביע את תמיכתו בקרול מוזלי בראון. במהלך הבחירות המקדימות לנשיאות ארצות הברית במפלגה הדמוקרטית 2020 תמך דייוויס בסגן נשיא ארצות הברית לשעבר ג'ו ביידן.

== קישורים חיצוניים ==

* 

* [https://www.dkdcongress.com אתר האינטרנט האישי של דייוויס] 
* 

==הערות שוליים==

קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1941
סטפנו דומניקלי

סטפנו דומניקלי (באיטלקית: Stefano Domenical; נולד ב-11 במאי 1965) הוא מנהל איטלקי והמנכ"ל הנוכחי של קבוצת פורמולה 1, הגוף המחזיק בזכויות המסחריות של אליפות הפורמולה 1. שימש בעבר כמנכ"ל של יצרנית מכוניות הספורט האיטלקית למבורגיני ומנהל קבוצת המרוצים של פרארי בפורמולה 1.

==קריירה==
דומיניקלי נולד באימולה. בשנת 1991 סיים את לימודיו לתואר ראשון במינהל עסקים באוניברסיטת בולוניה. לאחר סיום לימודיו החל לעבוד במחלקת הכספים של חברת פרארי. בין השנים 1992–1994 שימש כמנהל מרוצים במסלול מוג'לו. בשנת 1995 מונה לראש הסגל במחלקת הספורט של פרארי והיה מעורב בנושאי חסויות מסחריות, לפני שקודם למנהל צוות בדצמבר 1996, תפקיד אותו מילא עד ינואר 2001. אחרי תקופה קצרה ששימש בתפקיד מנהל לוגיסטיקה, מונה בשנת 2002 לתפקיד המנהל הספורטיבי.

בשנת 2008 מונה לתפקיד קבוצת הפורמולה 1 של פרארי במקומו של ז'אן טוד. בשנתו הראשונה בתפקיד זכתה הקבוצה באליפות היצרנים. בשנת 2012 פרננדו אלונסו היה קרוב לזכייה באליפות הנהגים, אך סיים במקום השני בקרב שהוכרע רק במרוץ סיום העונה. גם באליפות היצרנים סיימה העונה במקום השני. באפריל 2014 התפטר מתפקידו.

באוקטובר אותה שנה החל לעבוד באאודי. בנוסף מונה לעמוד בראש נציבות המכוניות החד-מושביות של הפדרציה הבינלאומית לרכב (FIA). במרץ 2016 מונה למנכ"ל יצרנית הרכב למבורגיני, תפקיד אותו מילא עד לדצמבר 2020, אז החליף את צ'ייס קארי כמנכ"ל קבוצת פורמולה 1.

==קישורים חיצוניים==

==הערות שוליים==

קטגוריה:מנהלים איטלקיים
קטגוריה:פרארי
קטגוריה:בוגרי אוניברסיטת בולוניה
קטגוריה:איטלקים שנולדו ב-1965
מגיארדומבג'האז

מגיארדומבג'האז (בהונגרית: Magyardombegyház) הוא כפר קטן בנפת מזקובאצ'האזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים במגיארדומבג'האז נמצא בירידה. בשנת 1990 חיו בכפר 313 תושבים, ובשנת 2021 רק 168 תושבים.

על פי ממצאים ארכאולוגיים האזור היה מיושב כבר בתקופת הברונזה.

== יהודי מגיארדומבג'האז ==
יהודים ישבו במגיארדומבג'האז במאה ה-19 וב-1944 נרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|4
|372
|-
|1910
|7
|
|-
|1920
|6
|
|-
|1930
|5
|
|-
|1941
|7
|657
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פורום הנגב

פורום הנגב הוא פורום מפגשי ייסוד שנתי בו לוקחים חלק שר החוץ הישראלי וארבעה שרי חוץ ממדינות ערב: מצרים, מרוקו, בחריין ואיחוד האמירויות הערביות ובהשתתפות מזכיר המדינה של ארצות הברית. עד כה התקיימה פגישה אחת שנקראה "פסגת הנגב" ונערכה במלון "קדמא" אשר בשדה בוקר, ישראל.

== רקע ==

הפגישה הראשונה, אשר כונתה בשם "פסגת הנגב", אורגנה על ידי שר החוץ יאיר לפיד ומטרתה הראשונית הייתה הקמת ברית בינלאומית נגד תוכנית הגרעין האיראנית. תחילה, הרעיון היה להפגיש כמה שיותר מדינות מהסכמי אברהם, לצורך חיזוק הקשרים והעמקתם. אליהם הצטרף באופן לא מתוכנן שר החוץ המצרי – זאת כמה ימים לאחר שראש ממשלת ישראל, נפתלי בנט, ביקר אף הוא במצרים. הוצע גם לשר החוץ הירדני להצטרף לוועידה, אך הוא סירב מפני שקיים סדרת פגישות בכווית באותה עת. הפגישה נערכה ב-27 במרץ עד 28 במרץ 2022, וביומה האחרון הוכרז כי תהפוך לסדרת פגישות שנתיות ששמן הכולל – "פורום הנגב".

ביומה האחרון של הוועדה התרחש פיגוע הירי בחדרה, בו נרצחו שני חיילים על ידי שני מחבלים ערבים-ישראלים מאום אל פאחם, הפיגוע דחה את סיום הוועדה עליה הגיבו שרי החוץ של המדינות השונות שהשתתפו בוועדה.

== ניסיונות להרחבת הפורום ==
ב 28 במרץ 2022, הכריז יאיר לפיד על הפיכת "פסגת הנגב" לפורום שנתי. בנוסף, באותה הכרזה, הוכרז גם כי הועידה מעתה והלאה מזמינה גם את הרשות הפלסטינית לפגישותיה, על מנת לחזק את יחסי הרשות הפלסטינית–ישראל. עד כה, לא התקבלה תשובה בנושא מצד הרשות הפלסטינית.

הרחבת פסגת הנגב לפורום קבוע יכולה לאפשר לדמויות בכירות חדשות מהעולם הערבי להשתתף בשנים הבאות. ירדן, שלא השתתפה בפסגת הנגב, הוזמנה לארח את הפורום.<ref name=":0"></ref>

== כללים ==
ביוני 2022 התכנסה במנאמה שבבחריין פגישה ראשונה של ועדת ההיגוי של פסגת הנגב. במהלך המפגש ניסו הנציגים לייצר כללים לניהול הפורום, כגוף קבוע ומתמשך. במפגש השתתפו מנכ"לים מבחריין, איחוד האמירויות, ארצות הברית, מצרים, מרוקו ומישראל.<ref name=":0" /> במפגש הוסכם על קידום פרויקטים בתחומים שונים, בהם ביטחון, חינוך, אנרגיה ותיירות.<ref></ref>

== פגישת הפסגה השנייה ==
פגישת הפסגה השנייה של "פורום הנגב" מיועדת להתקיים במרוקו במועד שטרם נקבע.<ref></ref> המועד שנקבע היה אמור להיות במרץ 2023 אך מרוקו דחתה אותו בשל מתיחות ביטחונית בישראל. דחייה נוספת התחוללה על רקע אישור תוכניות לבניית כ-4,500 יחידות דיור בהתנחלויות. כיוון אחר שמקשה על קיום המפגש הוא ההסתייגות של ממשל ביידן מהמיקום המיועד של הפסגה, באזור סהרה המערבית שמסופח למרוקו והוכר על ידי ממשל טראמפ, אך אינו מוכר על ידי הקהילה הבין-לאומית.<ref></ref>
== הערות שוליים ==

קטגוריה:ישראל: כנסים
קטגוריה:שדה בוקר
קטגוריה:יחסי איחוד האמירויות הערביות – ישראל
קטגוריה:יחסי ארצות הברית – מצרים
קטגוריה:יחסי ארצות הברית – ישראל
קטגוריה:יחסי איחוד האמירויות הערביות – ארצות הברית
קטגוריה:יחסי בחריין–ישראל
קטגוריה:יחסי ישראל–מצרים
קטגוריה:יחסי ישראל–מרוקו
קטגוריה:שיתוף פעולה ישראלי-ערבי נגד איראן